Hei, minun nimeni on Mirjam Rukajärvi. Olen Oulusta.
Tänään haluaisin teille puhua erittäin tärkeästä asiasta.
Oikeastaan tämä on yksi tärkeimmistä asioista, -
mitä kuuluu kristityn elämään.
Haluan puhua myös sinulle, joka et tunne Jeesusta, -
tai olet kiinnostunut hengellisistä asioista, -
koska tämä aihe on elintärkeä myös sinulle.
Haluan puhua anteeksi antamisesta ja anteeksi pyytämisestä.
Sinä, joka et vielä usko, joka olet kiinnostunut hengellisistä asioista.
Haluan sanoa sinulle, että ainoa joka voi parantaa sinun haavasi, -
ja antaa sinun sydämeesi rauhan ja antaa kaikki synnit anteeksi -
ja pahat teot anteeksi, jotka olet elämässä tehnyt, on Jeesus Kristus.
Hän sanoo sinulle tällä hetkellä: -
"Tule minun luokseni, minä olen syntien anteeksiantaja.
Minä annan sinulle iankaikkisen elämän."
Tämä anteeksi antaminen ja pyytäminen on oikeastaan ensimmäinen asia, -
joka tuli elämääni konkreettisesti, kun tulin uskoon.
Elämässäni olin rikkonut toisia ihmisiä vastaan, -
tehnyt pahaa toisille ihmisille ja minulle oli tehty pahaa.
Jumala lähti opettamaan minua heti ensi askeleista, -
kuinka tärkeää on pyytää anteeksi ja kuinka tärkeää on antaa anteeksi.
Monesti meille ehkä naisille, kun olemme vähän herkempiä, -
me saatamme loukkaantua niin helposti ihan pienistä asioista.
Tulla väärin ymmärretyksi.
Jumala haluaa, että me ennen kaikkea, joka päivä, -
olisimme ja eläisimme anteeksiantamuksessa.
Haluan kertoa oman todistukseni, joka on aika ihmeellinen.
Mitä Jumala voi tehdä. Mitä anteeksiantamus voi tehdä.
Vuonna 2003 uudistuin.
Olin tuhlaajatyttö ja Jumala uudisti minut. Hän kutsui minut takaisin.
Hän antoi kaikki syntini anteeksi siinä hetkessä, kun minä pyysin.
Se oli niin ihmeellistä, kun lähdin siitä tilanteesta.
Välttämättä heti ei tuntunut kovin ihmeelliseltä, -
mutta jälkeenpäin ymmärsin, että kaikki synnit on annettu anteeksi.
Mulla oli sellainen elämän tilanne, että nuorena uskossa ollut puolisoni, -
oli vielä luopion teillä, eikä hän tykännyt, että tulin uskoon.
Minä menin seurakuntaan ja mieheni lähti omiin juttuihinsa.
2006 meille tuli ero.
Se oli traumaattinen ja kipeä ratkaisu.
Koin, että minua oli haavoitettu ja olin aika haavoilla -
ja pettynyt, että miksi näin kävi.
Jumala alko puhumaan mulle: -
"Mirjam, sä oot saanu kaikki ne synnit anteeksi, mitä sä oot tehny.
Sun tehtävä on tuoda se kipu minulle -
ja antaa anteeksi, vaikka sulta ei tuntuisikaan siltä."
Isä meidän -rukouksessa sanotaan:
"Anna meille meidän syntimme anteeksi, -
niin kuin mekin anteeksi annamme niille, -
jotka ovat meitä vastaan rikkoneet."
Anteeksiantamus ei ole tunnekysymys.
Se on kuuliaisuuskysymys.
Kukaan ei voi sua niin paljon loukata, -
etteikö sulla ole velvollisuus antaa anteeksi, -
koska Jeesus Kristus on antanut sinulle kaikki synnit anteeksi.
Jos haluamme elää siunauksissa, täytyy elää anteeksiantamuksessa.
Jos elämme anteeksiantamattomuudessa, -
emme voi elää siunauksissa.
Ne on kaks täysin poissulkevaa asiaa.
2006 meille tuli ero ja minulle lähti pitkä polku anteeksiantamukseen.
Olin aluksi hyvin vihainenkin.
Aattelin, että minulla on oikeus olla vihainen ja tuomita mieheni.
Ensimmäinen asia, mihin Jumala puuttui.
Hän sanoi selkeästi: "Älä puhu pahaa aviopuolisostasi, -
vaikka hän olisi entinen, älä puhu pahaa."
Muistan, kun näissäkään asioissa en ole aina ollut kuuliainen.
Lankesin ja puhuin pahaa ja minulle tuli niin huono omatunto.
Tunsin, kuinka Pyhä Henki nuhteli minua ja muistutti, -
että älä puhu pahaa siitä aviopuolisosta.
Ensimmäisen kerran Jumala lähti puhumaan sitä, -
että Hänellä on suunnitelma minulle ja minun ex-aviopuolisolle.
Hänellä on suunnitelma ja Hän aikoo toteuttaa sen.
Hän puhui, minkä Jumala on yhdistä- nyt, sitä ihminen älköön erottako.
Seitsemän pitkää vuotta minä elin yksinäisenä ja palvelin Herraa.
Ajattelin, että en koskaan mene naimisiin.
Minä en uskalla kenenkään antaa minua haavoittaa.
Jumala sanoi minulle koko ajan: -
"Rukoile Mirjam sitä, että siunaa tätä sinun miestäsi, siunaa."
Ja minä lähdin. Ei minusta siltä tuntunut, -
mutta koska Raamattu kehottaa antamaan anteeksi, -
minä otin tästä sanasta kiinni, minä annan miehelleni anteeksi.
Tiedättekö mitä, anteeksiantamus avaa sydämiä.
Pyhä Henki alkoi koskettelemaan tätä minun ex-miestä.
Hän ei ollut koskaan multa pyytänyt minulta anteeksi.
Erään kerran hän oikein pysähtyi sohvalle, kun olin siinä ja sanoi, -
että Mirjan haluan pyytää sinulta anteeksi, että olen loukannut sinua.
Miltä sinusta silloin tuntui, kun minä tein näin.
Muistan, kun aloin itkemään ja sanoin minusta tuntuneen tosi pahalta.
Tajusin, että siihen tuli Pyhän Hengen kosketus.
Vaikka mieheni ei ollut uudistunut. Pyhä Henki kosketti hänen sisintään.
Kun siunasin häntä, niin minä vapautin häntä.
Samalla tavalla, kun siunaamme niitä, jotka ovat meitä vastaan rikkoneet.
Kun siunaamme heitä, niin vapautamme heissä iloa.
Vapautamme heitä tekemään Jumalan tahdon.
Siinä oli pitkä prosessi, mutta eräänä uutena vuotena rukoilin.
Rukoiltiin parinkunnan puolesta, jolla oli vaikeaa.
Pyhä Henki sanoi, miksi et rukoilisi omalle perheellesi yhteyttä.
Se tuli kyllä niin selvästi, että minä hämmästyin ja ajattelin, -
mistä tässä on kysymys. Menin kertomaan tätä ex-miehelleni.
Jumala oli tehnyt hänessä työtä. Hän oli valmis kanssani yrittämään.
Minä olin vielä silloin vähän pelkuri.
Sitten kävin kesällä Seinäjoella Keskellä elämää -tapahtumassa.
Siellä oli John ja Lisa Bevere puhumassa.
John Bevere puhui anteeksiantamuksesta.
Silloin päätin, kun kuuntelin sen puheen.
Sanoin Jumalalle, jos minulla on vielä jotakin mun ex-miestä vastaan, -
jos jotakin anteeksiantamattomuutta, niin nyt minä annan anteeksi kaikki.
Sydämestäni tein sen päätöksen.
Tiättekö, mä menin sinne eteen, panin silmät kiinni ja rukoilin.
Yhtäkkiä kuulin, kuin lapsi olisi nauranut.
Hämmästyneenä avasin silmäni, että onko täällä pieniä lapsia.
Tajusin, että se olin minä, joka nauroin.
Se pieni lapsi minussa nauroi ja iloitsi.
Kun näin seuraavan kerran mieheni, olin aivan ällistynyt.
Katsoin häntä ja ajattelin, minulla ei ole yhtään kipeää muistoa hänestä.
Ihan kuin olisin nähnyt sen mun nuoruuden aviomiehen.
Jumala voi tehdä ihmeitä.
Jumala voi avata ihmissuhteita, jotka anteeksiantamattomuus on pilannut, -
johon on tullut vihaa ja katkeruutta toista kohtaan.
Meidän tehtävämme ei ole muuta kuin -
aktiivisesti mennä anteeksiantamuk- seen, vaikka meistä ei tunnu siltä.
Tunteet tulevat myöhemmin. Olen kokenut sen omassa elämässä.
Tänään voin kertoa Jumalan ihmeestä, joka tapahtui 2,5 vuotta sitten.
Jumala yhdisti nuoruuden aviomieheni ja minut.
Anteeksiantamus tuli väliin ja Jumala on siunannut ihmeellisesti.
Jumala lähetti romaanimiehen, joka ei tietänyt elämästäni, sanomaan,
se nuoruuden aviomiehesi odottaa sinua.
Jumala on tarkoittanut hänet sinulle.
Jumala on nostanut ja uudistanut minun aviomieheni.
Sen saa aikaan anteeksiantamus.
Haluan sanoa sinulle, joka elät anteeksiantamattomuudessa.
Se on varmaan lähtenyt pienestä, tai on voinut lähteä isosta asiasta.
Olet kantanut sitä sisimmässäsi. Se on kuin taakka elämässäsi.
Et halua olla missään tekemisissä sen ihmisen kanssa.
Jos näet, niin pomppaat tien toiselle puolelle, ettei tarvitse kohdata.
Näin ei saa olla ystäväni. Jumala kutsuu meitä yhteyteen.
Jumala on rikkoutuneitten ihmissuhteiden korjaaja.
Hän tuo yhteyteen. Hän tuo anteeksiantamukseen.
Mikä valtava voima on anteeksi antamisessa ja anteeksi pyytämisessä.
Olen saanut elämässäni monta kertaa pyytää anteeksi ja antaa anteeksi.
Mulla jotenkin sydämessä se on kaikkein vahvin ajatus ollut, -
kun tuhlaajatyttönä tulin Jeesuksen luo, -
että kun Jeesus on antanut minulle anteeksi.
Kun Jeesus on armahtanut minua.
Onko ketään sellaista ihmistä, ketä minä en voisi armahtaa.
Ketä minä en voisi siunata.
Jos sinä et anna anteeksi, sinä jäät vankilaan.
Siellä on totisesti julma isäntä.
Se vie sinulta ilon. Se vie sinulta rauhan.
Se vie sinulta siunauksen.
Sen tähden, joka päivä, elä anteeksiantamuksessa.
Pyydä anteeksi, jos teet väärin ja tee parannusta tällä alueella.
Yksikään ihminen ei ole sen arvoinen, että sinä jäisit hänen vangikseen.
Vapauta hänet.
Tekstitys: Tarja Korkeamäki